CELEX: 32017R0181
Language: et
Date: 2017-01-27 00:00:00
Title: Komisjoni rakendusmäärus (EL) 2017/181, 27. jaanuar 2017, teatavate kaupade klassifitseerimise kohta kombineeritud nomenklatuuris

3.2.2017   
               
               
                  ET
               
               
                  Euroopa Liidu Teataja
               
               
                  L 29/10
               
            KOMISJONI RAKENDUSMÄÄRUS (EL) 2017/181,
      27. jaanuar 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 27. jaanuar 2017
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Üksik klaasriiul, mis esitatakse tollile koos metallist kanduritega seinale kinnitamiseks.
                     Klaasriiul koosneb töödeldud äärtega ebakorrapärase kujuga (eesäär on kaarekujuline) läbipaistvast klaasplaadist mõõtmetega umbes 60 × 13,5 × 0,7 cm ning kahest vase ja tsingi sulamist (messing) nikli ja kroomiga kaetud kandurist. Klaasplaadis on kaks auku selle kinnitamiseks kanduritele.
                     Toode esitatakse tollile kokku monteerimata, pakituna pappkarpi koos paigaldamiseks vajalike kruvide ja tüüblitega.
                     Vt pilti (*1)
                     
                  
                  
                     9403 89 00 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6, grupi 94 märkuse 2 punktiga a ning CN-koodide 9403  ja 9403 89 00  sõnastusega.
                     Toodet kasutatakse ruumide sisustamiseks näiteks eravalduses olevates eluruumides. Seega on see rubriigi 9403  tähenduses mööbel. Grupi 94 märkuse 2 punkti a kohaselt kuuluvad siia rubriiki ka eraldi riiulid koos nende seinale kinnitamiseks mõeldud tugedega. Seepärast ei või seda klassifitseerida muu klaastootena rubriiki 7020 .
                     Klaasriiul annab tootele tema põhiomaduse. Metallist riiulikandurid, kruvid ja tüüblid on üksnes klaasriiuli seinale kinnitamiseks. Seepärast ei või toodet klassifitseerida muu metallmööblina CN-koodi 9403 20 80  alla.
                     Seega tuleb toode klassifitseerida CN-koodi 9403 89 00  alla kui muust materjalist mööbel.
                  
               
            (*1)  Foto on üksnes illustreeriv.